
	1.
	Rīkojuma projekts
3. Par gada pārskata sagatavošanu atbild akciju sabiedrība “Rīgas osta”, kas nodrošina nepieciešamās darbības Rīgas brīvostas pārvaldes vārdā pēc tās likvidācijas.
	Priekšlikums
Rīkojuma projekta 2. punkts paredz datumu, uz kuru sagatavojama Rīgas brīvostas pārvaldes slēguma bilance, savukārt Rīkojuma projekta 3. punkts paredz, ka akciju sabiedrība "Rīgas osta" atbild par gada pārskata sagatavošanu un nodrošina nepieciešamās darbības Rīgas brīvostas pārvaldes vārdā pēc tās likvidācijas. Aicinām Rīkojuma projekta 3. punktu papildināt ar informāciju, ka akciju sabiedrība "Rīgas osta" atbild arī par Rīgas brīvostas pārvaldes likvidācijas slēguma finanšu pārskata (slēguma bilances) iesniegšanu.
Piedāvātā redakcija
-
	Gita Daukste (TM)

	2.
	Rīkojuma projekts
5. Noteikt, ka Rīgas brīvostas pārvalde tai piederošo mantu un aktīvus līdz 2023.gada 31.decembrim nodod Satiksmes ministrijai ieguldīšanai akciju sabiedrības “Rīgas osta” pamatkapitālā saskaņā ar Ostu likuma pārejas noteikumu 16. punkta 1. apakšpunktu un 19. punktu.
	Priekšlikums
Lūdzam precizēt rīkojuma projekta 5.punktu, salāgojot tajā lietotos terminus ar Ostu likuma pārejas noteikumu 16.punkta 1. un 4.apakšpunktā, un 19.punktā minētajiem terminiem, nodrošinot to, ka rīkojuma projektā ir uzskaitītas visas nododamās saistības un manta, kas minētas attiecīgajās Ostu likuma normās.
Vienlaikus lūdzam projekta 5.punktu papildināt ar atsauci uz Ostu likuma pārejas noteikumu 16.punkta 4.apakšpunktu.
Piedāvātā redakcija
-
	Zane Pērkone (TM)



